

LATVIJAS REPUBLIKA

**Daugavpils pilsētas dome**

Pilsētplānošanas un būvniecības departaments



Reģistrācijas Nr.90000077325, Raiņa iela 28, Daugavpils, LV‑5401
tālrunis: 65407780, fakss: 65457160, e‑pasts: ppdep@daugavpils.lv, http://www.daugavpils.lv

Daugavpilī

2021.gada 3.martā Nr.3-15/129

 Akciju sabiedrība “Daugavpils satiksme”

reģistrācijas Nr.41503002269

18.novembra iela 183, Daugavpils, LV-5417

info@dsatiksme.lv

 **LĒMUMS**

**par publiskas apspriešanas uzsākšanu būvniecības iecerei “Jaunas tramvaju līnijas izbūve Vaiņodes ielas posmā un esošās tramvaju līnijas pārbūve savienojot pilsētas apkaimes “Ķīmija”-“Vecstropi” Daugavpilī”**

2021.gada 2.februārī Daugavpils pilsētas domes Pilsētplānošanas un būvniecības departamenta (turpmāk-Departaments) būvvalde pieņēma lēmumu Nr.BIS-BV-5.2-2021-2(3-15/71) par publiskās apspriešanas nepieciešamību būvniecības iecerei “Jaunas tramvaju līnijas izbūve Vaiņodes ielas posmā un esošās tramvaju līnijas pārbūve savienojot pilsētas apkaimes “Ķīmija”-“Vecstropi” Daugavpilī”, ar kuru būvniecības ierosinātājam tika uzdots mēneša laikā no šā lēmuma pieņemšanas sagatavot un iesniegt Departamenta būvvaldē saskaņošanai Ministru kabineta 2014.gada 28.oktobra noteikumu Nr.671 “Būvniecības ieceres publiskas apspriešanas kārtība” (turpmāk – Noteikumi) 10.punktā norādītos dokumentus un 11.punktā minēto informāciju un materiālus.

 Noteikumu 12.punkts nosaka, ka būvvalde septiņu darbdienu laikā pēc šo noteikumu 10.punktā minēto dokumentu un 11.punktā minētās informācijas un materiālu saņemšanas izvērtē būvniecības ierosinātāja iesniegto dokumentu atbilstību šo noteikumu prasībām un pieņem lēmumu par publiskas apspriešanas uzsākšanu. Būvvalde minēto lēmumu publicē pašvaldības mājaslapā internetā un būvniecības informācijas sistēmā, pievienojot šo noteikumu 10.punktā minēto informāciju, kā arī šo noteikumu 11.1.apakšpunktā minēto grafisko materiālu.

 Departamenta būvvalde izvērtējusi būvniecības ierosinātāja iesniegto dokumentu, informācijas un materiālu atbilstību Noteikumu prasībām ir konstatējusi, ka tie atbilst Noteikumu prasībām, un ir pamats pieņemt lēmumu par publiskas apspriešanas uzsākšanu.

 Pamatojoties uz likuma “Par pašvaldībām” 15.panta pirmās daļas 14.punktu, Būvniecības likuma 14.panta piekto daļu, Ministru kabineta 2014.gada 28.oktobra noteikumu Nr.671 „Būvniecības ieceres publiskas apspriešanas kārtība” 12.punktu, **Departamenta būvvalde nolemj**:

1. Uzsākt būvniecības ieceres “Jaunas tramvaju līnijas izbūve Vaiņodes ielas posmā un esošās tramvaju līnijas pārbūve savienojot pilsētas apkaimes “Ķīmija”-“Vecstropi” publiskas apspriešanas procedūru.
2. Noteikt publiskas apspriešanas procedūrai sekojošus termiņus:
	1. Procedūras termiņš no 2021.gada 8.marta līdz 2021.gada 6.aprīlim.

2.2. Prezentācijas pasākums notiks 2021.gada 19.martā no plkst. 17.00 “zoom” platformā

( saite būs pieejama mājas lapās [www.dsatiksme.lv](http://www.dsatiksme.lv) un [www.daugavpils.lv](http://www.daugavpils.lv), kā arī nosūtot pieprasījumu uz info@dsatiksme.lv tiks nosūtīta individuāli).

 3. Lēmums triju darbdienu laikā pēc tā pieņemšanas publicējams pašvaldības mājaslapā [www.daugavpils.lv](http://www.daugavpils.lv) internetā un būvniecības informācijas sistēmā.

 Saskaņā ar Administratīvā procesa likuma 70. panta pirmo un otro daļu, 76. panta pirmo un otro daļu, 77. pantu un 79. panta pirmo daļu šo lēmumu var apstrīdēt Departamenta vadītājai viena mēneša laikā no tā spēkā stāšanās dienas Raiņa ielā 28, Daugavpilī, LV-5401.

Departamenta būvvaldes vadītāja N.Giptere

E.Joksts 65457162

ernests.joksts@daugavpils.lv

ŠIS DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU